མ་གཞིར་ཟླ་འགའི་སྔོན་ལ་ས་དེར་གར་འོང་མི་ཤེས་པའི་སྟག་ཅིག་འོངས་ནས་བསྟུད་མུར་མི་ལྔ་དྲུག་ཅིག་ཟོས་ཀྱང་ཐག་ཉེ་རིང་ཀུན་ཏུ་དེ་འདུལ་ཐུབ་མཁན་ཞིག་མ་བྱུང༌།དེས་ཀུན་འཇིགས་ཏེ་ས་རུབ་མ་ཐག་སྡེ་མི་ཡོངས་ཀྱིས་རྒྱ་སྒོ་དམ་པོར་བརྒྱབ་ནས་སྒོར་འབུད་ཐུབ་མཁན་གཅིག་ཀྱང་མེད།ཡིན་ཡང༌།དབུལ་བོ་མ་བུ་དེ་ལ་འཛུལ་སའི་ཁང་རལ་ཙམ་ལས་རྒྱ་སྒོ་མེད་ཕྱིར།ཀུན་དང་འདྲ་བར་སྟག་འགོག་ཐབས་མེད་པ་རེད།ཀུན་གྱིས་དབུལ་བོའི་བུ་ཡིས་སྟག་ལ་ཞོན་ཞིང་སྦྲུལ་གྱི་ལྕག་ཐོགས་ནས་སྡེ་མིའི་ཚེ་སྲོག་ལ་གནོད་པའི་གཅན་གཟན་གཏུམ་པོ་དེ་བསད་པ་མཐོང་ནས་དཔའ་བོར་བཀུར་ཞིང་སྟག་རྟ་སྦྲུལ་ལྕག་ཅེས་མཚན་སྙན་ཕྱོགས་ཕྱོགས་སུ་ཁྱབ།